Аляксандр Тамковіч: Аляксей Кароль прапанаваў мне ў “Новым часе” зрабіць парныя нарысы. Шушкевіч-Кебіч, Пазьняк-Малафееў… І дайшлі да двух генералаў – Грыб і Чаргінец. Зрабілі. У Чаргінца там нічога такога не было. Але потым справа пайшла паводле Кандрата Крапівы: “Парсюк наставіў хіб, парсюк раз’юшан”. Ён укрыўдаваў на фразу прыкладна такую: шмат хто кажа, што за Чаргінца пішуць літаратурныя рабы. І другі момант, які яго раз’юшыў, гэта ацэнка, што як пісьменьнік ён, мякка кажучы, не класік ... Хоць я ягоную творчасць ведаю мала, але аднойчы паглядзеў кіно “Вам заданне”. Я ў сваім жыцці нічога горшага не бачыў! І падумаў: калі кіно такое, якая ж там кніжка была?